Translations:Manual:Modeling for product design/7/ro

Obiectele Part Design sunt bazate în întregime pe Sketches. O schiță(Sketch) este un obiect 2D, format din elemente lineare (linii, sau segmente de dreaptă, arce de cerc sau elipse) și constrângeri. Aceste constrângeri pot fi aplicate fie pe segmente de dreaptă, fie pe punctele lor finale sau puncte centrale, și vor forța geometria să adopte anumite reguli. De exemplu, puteți plasa o constrângere verticală pe un segment de linie pentru ao forța să rămână verticală sau o constrângere de poziție (blocare) pentru un punct extrem pentru a interzice mutarea acestuia. Atunci când o schiță are o cantitate exactă de constrângeri care interzic mișcarea oricărui punct al schiței, vorbim despre o schiță complet constrânsă. Când există constrângeri redundante, care ar putea fi eliminate fără a permite mutarea geometriei, se numește supra-constrânsă. Acest lucru ar trebui evitat, iar FreeCAD vă va notifica dacă apare un astfel de caz.